ก่อนหน้านั้นเป็นประจำเดือนไปแล้วในวันที่ 17 กันยายนถึงวันที่ 20 กันยายน หลังจากประจำเดือนหมดได้ 2 วันมีเพศสัมพันธ์กับแฟนในวันที่ 22 เนื่องจากมีเพศสัมพันธ์กับแฟนแล้วหลั่งใน เลยทานยาคุมฉุกเฉินไปเป็นยาคุมฉุกเฉินประเภท 1 เม็ด ทานไปหลังจากมีอะไรกันประมาณ 12 ชั่วโมงกว่าค่ะ พอมาวันที่ 27 กันยายนมีเลือดออกจากช่องคลอดคล้ายประจำเดือนแต่ไม่รู้ว่าใช่ประจำเดือนมั้ย เลยอยากรู้ว่าเป็นผลข้างเคียงจากการกินยาคุมฉุกเฉินหรือเปล่าคะ ตกใจมากเลยค่ะไม่เคยเป็น เคยทานยาคุมฉุกเฉินไปครั้งแรกไม่เป็นแบบนี้แต่ครั้งนี้เป็น (ทานครั้งแรกกับครั้งที่สองยาคุมฉุกเฉินคนละยี่ห้อนะคะ) ถ้าเลือดออกครั้งนี้เป็นประจำเดือนจริงแล้วเดือนหน้าจะมีประจำเดือนอีกมั้ยคะ แล้วมีโอกาสท้องมั้ยคะ ขอบค่ะ
สวัสดีค่ะ หากประจำเดือนมาวันที่17-20 ก.ย.แล้วได้มีเพศสัมพันธ์ในวันที่22 ก.ย.เท่ากับมีเพศสัมพันธ์ในวันที่6นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก ดังนั้น ก็ไม่จำเป็นต้องทานยาคุมฉุกเฉินไป แต่หากได้ทานไปแล้ว แล้วในวันที่ 27 ก.ย. ได้มีเลือดออกมา เลือดดังกล่าวถือเป็นผลข้างเคียงจากการทานยา ไม่ใช่ประจำเดือนจริงๆ เพราะประจำเดือนเพิ่งมาไปไม่นานนี้ค่ะ ทั้งนี้ เลือดที่ออก ไม่ได้ถือว่าอันตรายอะไรค่ะ และการที่มีเลือดออก ก็แสดงว่าไม่น่ามีการตั้งครรภ์เกิดขึ้นค่ะสำหรับประจำเดือนจริงๆ นั้น อาจมาในช่วงวเลาเดิม หรืออาจจะมาช้ากว่าปกติก็ได้ค่ะ โดยอาจมาหลังจากที่มีเลือดออกในครั้งนี้ไปแล้วประมาณ 4 สัปดาห์ค่ะในการทานยาคุมฉุกเฉินนั้น หลังจากที่ทานยาไป 1 สัปดาห์ อาจมีหรือไม่มีเลือดออกจากช่องคลอดก็ได้ค่ะ ไม่ได้เกี่ยวกับยี่ห้อของยา แต่เกี่ยวกับระดับของฮอร์โมนเพศในช่วงนั้น ทั้งนี้ การที่ไม่มีเลือดออก ก็ไม่ได้หมายความว่าจะต้องมีการตั้งครรภ์เกิดขึ้นค่ะ